Kas vajate korra loomiseks klassis tuge?
#000001
Laste lemmikkirjanik on Ilmar Tomusk
#000003
Tallinna raamatumessil kuulutati välja tänavune Nukitsa preemia laureaat. Konkursi võitjaks kuulutati Ilmar Tomusk, kelle kriminalistide sari kogus ligi 900 häält. Kokku osales 117 kirjanikku ning hääletas üle 8000 lapse.
#000004
Preemia tuli tõesti üllatusena. Nagu meie lastekirjanduse uurijad on öelnud, on lastekirjanduses praegu väga head ajad ja häid lastekirjanikke on palju. Ma ise arvasin, et võidab Kristiina Kass, kes on laste suur lemmik. Loen ka ise tema raamatuid hea meelega.
#000006
Miks Nukitsa konkurssi tarvis on ja mida see näitab?
#000008
Nukitsa konkurss on kõige suurem ja kaalukam lastekirjanduse konkurss. Sellesse on kaasatud kõik, kes lastele kirjutavad, ja kõik, kes lasteraamatutega tegelevad, alates raamatukogudest ja õpetajatest kuni lapsevanemate ja lasteni välja. See näitab, et lugemine on tähtis ja tore ning paljud lapsed on tänu sellele rohkem lugema hakanud. Ja kõige tähtsam selle juures on, et parimad raamatud valivad välja lapsed. Vahest ei ole paslik eri „preemiaid” kõrvutada, kuid mina pean Nukitsa võitu kultuurkapitali lastekirjanduse aastapreemiast olulisemaks.
#000009
Mitu raamatut teil ilmunud on, mida neist ise tähtsaimaks peate ning mis teie sulest peagi ilmumas on?
#000010
Raamatuid on mul kokku ilmunud 18, neist 12 on lasteraamatud. Ma ei oska öelda, milline mu lasteraamatuist on tähtsaim, kuid mulle endale meeldib kõige rohkem 2010. aastal ilmunud pereraamat „Pöörane puhkus Parakatkus”. Seal on palju seda, mida oma pere ja lastega oleme läbi elanud, ja minu arust on see üks üpris lõbus lugu.
#000011
Sügisel peaks ilmuma väikeste kriminalistide Kribu ja Krabu uus seiklus, veel peaks selle aastanumbri sees lugejateni jõudma raamat, mis annab vastused inimkonda aastatuhandeid vaevanud küsimustele: kust tulevad päkapikud ja mida nad suvel teevad? Kui kriminalistide sari on mõeldud juba pisut suuremale lugejale, siis päkapikuraamat neile, kes veel koolis ei käi ning kelle usku päkapikkudesse pole teadusliku maailmavaate õpetamisega ära rikutud.
#000012
Sellel on mitu põhjust, millest mõne selgitamine võtaks väga kaua aega. Kuid lühidalt öeldes arvan ma, et tunnen lapsi, ma tean, millised nad on ja millised nad tahaksid olla. Oma raamatutega tahan ma lastele öelda, kui tähtsad inimesed nad tegelikult on. Raamatut lugedes peab laps saama sealt midagi positiivset, see peab andma talle usku endasse. Pealegi soovin ma, et lastel oleks rohkem põnevaid raamatuid, mida lugeda. Ja arvan, et mul on juba piisavalt elukogemust, et lastele kirjutada. Selliselt, et ka täiskasvanud võiksid sealt üht-teist leida.
#000013
Mis on eesti lastekirjanduse head ja vead?
#000014
Hea on, et meil on väga hea, rikas ja elav lastekirjandus, veelgi parem oleks, kui lapsi oleks palju rohkem, sest siis oleks kirjanikel veelgi rohkem põhjust kirjutada.
#000015
Ernits ei võitnud „Lotte ja kuukivi saladuse” (tekst Janno Põldma) eest mitte ainult esikohta, vaid „Õpetaja Kusti kummitab” (tekst Kristiina Kass) eest ka teise koha, kogudes lastelt kummagi teose illustreerimise eest üle 500 hääle. Kolmanda koha pälvis enam kui 400 häälega Hillar Mets Ilmar Tomuski „Kriminalistide” sarja piltide eest.
#000018
Võitjad saavad auhinnaks Nukitsa pronkskuju ning kultuurkapitali toel ka rahapreemia.
#000019
Nukitsa konkurss toimus juba 12. korda. Üle kahe aasta toimuvat konkurssi, kus lapsed hindavad vahepeal ilmunud kodumaiseid lasteraamatuid, korraldab Eesti lastekirjanduse keskus, kelle kodulehelt leiab ka ohtralt lisainfot konkursi tulemuste kohta.
#000020
I koht (Nukitsa konkursi võitja) Ilmar Tomusk – „Kriminalistide” sari: „Kolmanda A kriminalistid”, „Kriminaalsed viineripirukad. Neljanda A kriminalistid” ja „Kriminaalne koolipapa. Viienda A kriminalistid” (Tammerraamat, 2012−2013) – 886 häält
II koht Kristiina Kass – „Õpetaja Kusti kummitab ja teisi jutte” (Tänapäev, 2012) – 502 häält
III koht Janno Põldma – „Lotte ja kuukivi saladus” (Eesti Joonisfilm, 2013) – 355 häält
#000021
Õpilaste käitumisprobleemid tunnis: kuidas õpetajaid nende ennetamiseks ja lahendamiseks paremini ette valmistada?Heaks õpetajaks õpitakseMõni algus on eriti raske – jutt õpikutest Haridus ja raamatud on kõige parem vits vaenulike inforünnakute vastuKoolid tähistasid eesti kirjanduse päeva
#000027